Rominta (Krasnolesė)

Rominta (, nuo 1895 m. Groß Rominten, nuo 1938 m. liepos 16 d. Hardteck, 1945–1946 m. , nuo 1946 m. Krasnolesė, ) – gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas Romintos girios šiaurinėje dalyje prie Romintos upės.

 Istorija 

Nadruvos žemės kaimo pavadinimas nadruviškos kilmės, minimas nuo 1539 m. Priklausė Tolminkiemio parapijai, 1868 m. pastačius bažnyčią tapo parapijos centru. 1880 m. imperatoriaus Vilhelmo II lėšomis pastatyta bažnyčia, apgriauta 1944 m. spalio 20 d. TSRS kariuomenės artilerijai apšaudžius kaimą. Po Gumbinės mūšio 1914 m. užėmė Rusijos imperijos kariuomenės Pirmoji armija, kuriai vadovavo generolas Paulis fon Ranenkampfas. XIX a. pabaigoje pro Romintą nutiestas Stalupėnų–Geldapės geležinkelis, netoli kaimo įrengta geležinkelio stotis.

Į pietus nuo kaimo ant Romintos upės kranto nuo 1891 m. buvo karališkieji Romintos medžioklės namai, kurie pastatyti kaizerio Vilhelmo II įsakymu. čia nuo 1935 m. šeimininkavo maršalas Hermanas Geringas. Iš Romintos girioje įrengto bunkerio jis vadovavo Liuftvafės puolamosioms operacijoms 1940 m. į Angliją, 1941 m. – „Barbarosos operacijai“. 1938 m. prijungta Mažoji Rominta (Klein Rominten, Kleinhardteck) ir Prasbergas (Praßberg).

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1944 m. Trečiojo reicho Gumbinės apygardos Geldapės apskrities kaimas.Didžioji Rominta GenWiki 1947–2008 m. Čistyje Prudų apylinkės kaimas.

|}

 Gyventojai 

 Galerija 

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
 Gross Rominten 

Kategorija:Nesterovo rajono gyvenvietės
Kategorija:Geldapės apskrities gyvenvietės